 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 28 Σεπτεμβρίου 2017**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : ‘’ Λευκή Νύχτα και την περίοδο των Χριστουγέννων με τη συμμετοχή όλων - Η Κως αλλιώς: με χαμόγελα, μουσικές και χρώματα,’’

Η ‘’ Λευκή Νύχτα’’ δεν είναι απλά θεσμός πλέον στην Κω.

Είναι ένας επιτυχημένος θεσμός.

Η χθεσινή εκδήλωση αλλά και η ‘’Ημέρα χωρίς αυτοκίνητο’’ άνοιξαν ένα νέο δρόμο.

Ο δρόμος αυτός οδηγεί σε μια πιο όμορφη Κω, με φως, χαμόγελο, αισιοδοξία, ανθρώπινους ρυθμούς.

Η νέα δημοτική αρχή πίστεψε στο θεσμό της ‘’Λευκής Νύχτας’’. Σταδιακά όλο και περισσότεροι επαγγελματίες πιστεύουν σε αυτό το θεσμό, τον αγκαλιάζουν και συμμετέχουν.

**Ο Δήμος Κω επιδιώκει η ‘’Λευκή Νύχτα΄΄ να επεκταθεί σε όλη την Κω, να συμμετέχουν όλοι οι επαγγελματίες και επιχειρηματίες.**

**Σήμερα, απευθύνουμε ανοιχτή πρόσκληση σε όλους και αναλαμβάνουμε την πρωτοβουλία για τη διοργάνωση μιας ‘’Λευκής Νύχτας’’ την περίοδο των Χριστουγέννων.**

**Για μια πραγματική γιορτή που θα ενισχύσει την τοπική αγορά.**

**Η πρόσκληση αυτή απευθύνεται σε κάθε επιχειρηματία και επαγγελματία της Κω.**

Αυτό που πρέπει να αντιληφθούν όλοι είναι ότι ο Δήμος Κω είναι εδώ για να στηρίξει αυτή τη γιορτή, αυτό το νέο θεσμό. Η γιορτή όμως αυτή ανήκει στους επαγγελματίες και επιχειρηματίες της Κω, που πρέπει να συμμετέχουν.

Η Κως αφήνει πίσω της τη μιζέρια, τις μικρότητες, τις εμπάθειες και τις αντιπαραθέσεις.

Κοιτάζει μπροστά, προχωρά μπροστά.

Η Κως αλλιώς: με χαμόγελα, χρώματα και μουσικές.

Αυτό είναι το μήνυμα από εκδηλώσεις όπως η χθεσινή. Είναι ένα μήνυμα που πρέπει να γίνει πιο δυνατό.’’

**Γραφείο Τύπου Δήμου Κω**